Je tu október, slnko už zapadá za obzor citeľne skôr, ale loviť ryby na kaprových vodách smieme ešte celú noc. Pri love na feeder, ale aj na položenú sa najmä v rieke po zotmení určite zíde ako dobre viditeľný indikátor záberu chemické svetlo na špičke prúta. Na jeho jednoduché uchytenie môžete použiť náplň do pištole na tepelné lepenie. Najskôr svetielko zlomte a trochu ním potraste. Náplň do pištole na jednom konci nahrejte zapaľovačom, aby lepidlo nadobudlo tekutú konzistenciu. Potrite ním aktivované svetielko, pritlačte ho k špičke prúta a chvíľku počkajte, kým lepidlo stuhne. Keď budete chcieť svetielko odstrániť, trochu ho nahrejte, ide to celkom ľahko. Pozor však na to, aby plameň nenahrieval priamo blank prúta!
Zdroj: zah